3. 12. 91 De Europæiske Fællesskabers Tidende Nr. L 331/1 (Retsakter hvis offentliggørelse er obligatorisk) RÅDETS FORORDNING (EØF) Nr. 3499/91 af 28. november 1991 om en fællesskabsramme for undersøgelser og pilotprojekter i forbindelse med bevarelse og forvaltning af fiskeressourcerne i Middelhavet RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 170/83 af 25. januar 1983 om en fællesskabsordning for bevarelse og forvaltning af fiskeressourcerne (), ændret ved akten vedrørende Spaniens og Portugals tiltrædelse, særlig artikel 11, under henvisning til forslag fra Kommissionen, og ud fra følgende betragtninger : I henhold til artikel 2 i forordning (EØF) nr. 170/83 skal Rådet på grundlag af foreliggende videnskabelig rådgiv- ning udarbejde de  bevaringsforanstaltninger, der er nødvendige til gennemførelse af målsætningerne i nævnte forordnings artikel 1; ; iværksættelse af en politik for bevarelse og forvaltning af fiskeressourcerne forekommer mere og mere nødvendig i Middelhavsområdet for at bevare fiskeressourcerne og for at fremme udnyttelsen heraf til fordel for især kystsam- fundene ; i den første fase i indførelsen af en fælles ordning bør der iværksættes undersøgelser og pilotprojekter med henblik på at udpege de punkter, hvor Fællesskabet gennem sin støtte vil kunne løse specifikke og særligt påtrængende problemer ; i dette øjemed bør Kommissionen med bistand af Den Stående Fiskeristrukturkomité  vedtage de nærmere bestemmelser for sådanne foranstaltninger — UDSTEDT FØLGENDE FORORDNING : Artikel 1 Som led i den gradvise indførelse af en fælles ordning til bevarelse og forvaltning af fiskeressourcerne i Middelhavet kan Fællesskabet yde et finansielt bidrag til undersøgelser og pilotprojekter på betingelser, der nærmere skal fast- - lægges af Kommissionen. Artikel 2. De i artikel 1 omhandlede undersøgelser og pilotprojekter skal først og fremmest vedrøre følgende prioriterede områder : — strukturerne i traditionelt fiskeri — tilrettelæggelse af specialiserede fiskerier, såsom fiskeri efter svampe, koraller, søpindsvin og tang — fiskerikontrol — opbygning af et statistiknet — samordning af forskningen og udnyttelsen af viden- skabelige oplysninger. Artikel 3 Kommissionen træffer afgørelse om de i artikel 1 omhandlede undersøgelser og pilotprojekter efter høring af Den Stående Fiskeristrukturkomité. Artikel 4 Denne forordning træder i kraft på tredjedågen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 28. november 1991. () EFT nr. L 24 af 27. 1. 1983, s. 1. På Rådets vegne J. PRONK Formand